Ek was betrokke by Moord in Ixiastraat – ’n Bal-Oog-en-Brommel-avontuur as skrywer en vervaardiger en ek het die regie vir Bloeb! behartig.
’n Praktiese definisie is waar ’n verskeidenheid dramastyle – mimiek, hanswors, dans en storievertel – saamgesnoer word. Daar is ook gewoonlik min rekwisiete. Uit ’n psigologiese oogpunt is dit teater wat die sterkste aspekte van teater maak na vore bring, naamlik die verbeelding. As jy mense se verbeeldings aanvuur, kan jy enige Everest versit. Jy’t nie groot stelle en rekwisiete nodig nie. In dié geval is dit less is more en nie bore.
Eendag lank, lank gelede, wat voel soos nou die dag, kyk ek om my en vind ek is ’n rondswerwende digter op Stellenbosch. Dit was die middel 1990’s. Ek was huisloos, platsak en vatbaar vir mal avonture.
8. Dié jaar is daar baie fisieketeaterproduksies by die KKNK. Is dit die begin van ’n nuwe hoofstuk in Afrikaanse teater?
Daar was ’n tyd – hier van 2010 af – waar die fisieke teatergeselskap FTHK in samewerking met die KKNK ’n program met die naam van Ietsie anders geskep het. Die produksies was almal in een spasie en was almal fisieketeaterstukke. So is meer mense by die KKNK blootgestel en die sade geplant.
Ek dink vanjaar begin ons die vrugte pluk. Hopelik groei dit voort en is dit nie net ’n Namib­roos nie.
Daar is verskeie maniere. Een van my gunstelingstukke waarvoor ek die regie behartig het, was ’n kortverhaal van Kafka wat ons vir fisieke teater aangepas het en in 2010 Grahamstad-fees toe gevat het. Die gruverhaal Wraakengels het ons geskep sonder teks. Vir ons eerste repetisie het ek vir my akteur Floyed de Vaal gesê: “Bring net ’n bossie wortels, dan kyk ons wat gebeur.”
In die geval van Bal-Oog en Brommel was die teks die grafiese roman wat ons laasjaar by die Open Book Festival bekend gestel het.
Die Uitkampkinderteatertente is geleë by ’n pawiljoen en ek onthou hoe ek en ’n meisie en twee ander vriende in die laat 1990’s KKNK toe gehike het en by daai einste pawiljoen geslaap het, want ons het nie slaapplek gehad nie. Nou, so 20 jaar later, speel Bloeb! daar langs dié pawiljoen. Wie sou kon dink?